ananddey/assamese-wiki-corpus huggingface dataset:
কন্দৰ্প (শব্দ)

কন্দৰ্প (; ) হৈছে এটা সংস্কৃত উৎসৰ শব্দ যাৰ আক্ষৰিক অৰ্থ “আকৰ্ষণীয়” বা “সুন্দৰ”। হিন্দু ধৰ্মৰ পৌৰাণিক কাহিনীত এই শব্দটো প্ৰেমৰ দেৱতা কামদেৱৰ উপনাম হিচাপে ব্যৱহৃত।

ব্যুৎপত্তি

“কন্দৰ্প” শব্দটো সংস্কৃত “कन्दर्प”ৰ পৰা আহিছে।
এই শব্দৰ মূল ধাতু হৈছে “कन्द्”, অৰ্থাৎ “জ্বলা” বা “দিপ্ত হোৱা”, আৰু ইয়াৰ সৈতে “र्” আৰু “प” যোগ হৈ গঠিত হৈছে। যাৰ অৰ্থ হৈছে — “যিজনে চকুত দীপ্তি বা প্ৰেমৰ উন্মেষ ঘটায়”।

অৰ্থ

সংস্কৃত সাহিত্যত “কন্দৰ্প” মানে — “কামদেৱ” বা “প্ৰেমৰ দেৱতা”।
“কন্দৰ্পৰূপ” মানে — “অতি সুন্দৰ ৰূপবিশিষ্ট ব্যক্তি”।
“কন্দৰ্পজনিত” মানে — “প্ৰেম বা আকৰ্ষণৰদ্বাৰা উদ্ভূত”।
“কন্দৰ্পজিৎ” মানে — “প্ৰেম, সৌন্দৰ্য বা কামনাক যিয়ে জয়লাভ কৰিব পাৰে”।

ধৰ্মীয় আৰু সাংস্কৃতিক প্ৰসঙ্গ

হিন্দু পৌৰাণিক কাহিনীত “কন্দৰ্প” হৈছে কামদেৱৰ এটা বিশেষ নাম।
তেওঁক “পঞ্চশৰ” (পাঁচবাণধাৰী) বুলিও কোৱা হয়। কামদেৱৰ বাণত “কন্দৰ্প” নামৰ প্ৰয়োগে সূচায় যে, তেওঁৰ প্ৰেমবাণে দেৱতা আৰু মানুহ উভয়কেই মোহিত কৰে।

আধুনিক ব্যৱহাৰ

“কন্দৰ্প” নামটো বৰ্তমান ভাৰত, নেপাল, আৰু ভাৰতীয় প্ৰবাসী সমাজত পুৰুষসকলৰ নাম হিচাপে প্ৰচলিত। ইয়াৰ অৰ্থ হিচাপে “প্ৰেম”, “ৰূপ”, “সুন্দৰতা”, আৰু “দৈৱিক আকৰ্ষণ” বুজোৱা হয়।

ব্যক্তিনামত ব্যৱহাৰ

“কন্দৰ্প” শব্দটো ভাৰতীয় ব্যক্তিনামৰ অংশ হিচাপে বহুল ব্যৱহৃত।
বিশেষকৈ অসম, পশ্চিমবঙ্গ আৰু ভিয়েটনামৰ প্ৰাচীন চম্পা ৰাজত্বত এই নাম দেখা যায়।

কন্দৰ্প নামৰ ব্যক্তি

কন্দৰ্প – হিন্দু দেৱতা কামদেৱৰ আন এটা নাম। ইয়াৰ উপৰিও “কন্দৰ্প” হ'ল ছিৰাজ (১৯৪৮ চলচ্চিত্ৰ)ৰ এটা চৰিত্ৰ।
কন্দৰ্পধৰ্ম বা “কন্দৰ্পবৰ্মন” — সপ্তম শতাব্দীত ভিয়েটনামৰ চম্পা ৰাজ্যৰ ৰাজা আছিল।
মহাৰাজ কন্দৰ্পনাৰায়ণ বসু – চন্দ্ৰদ্বীপ ৰাজ্যৰ শাসক, বাৰ ভূঞাৰ ভিতৰত এজন আছিল ৷
কন্দৰ্পেশ্বৰ সিংহ – আহোম ৰাজবংশৰ এগৰাকী কোঁ‌ৱৰ আছিল।
ড॰ কন্দৰ্প কুমাৰ ডেকা — ডিব্ৰুগড় বিশ্ববিদ্যালয়ৰ প্ৰাক্তন উপাচাৰ্য, শিক্ষাবিদ।
ড° কন্দৰ্প কুমাৰ শৰ্মা – গুৱাহাটী বিশ্ববিদ্যালয়ৰ অধ্যাপক।
কন্দৰ্প বৰপূজাৰী – অসমীয়া কবি।
কন্দৰ্প কুমাৰ বৰবৰুৱা – অসমীয়া কবি।
কন্দৰ্পজিৎ কল্লোল – অসমীয়া ৱিকিপিডিয়াৰ এজন সদস্য।

সমাৰ্থক শব্দ

কামদেৱ
মনমথ
মদন
অনঙ্গ
ৰতিদেৱ

তথ্যসূত্ৰ

শ্ৰেণী:প্ৰদত্ত নাম
দিথ প্ৰাণ

দিথ প্ৰাণ (২৭ ছেপ্টেম্বৰ, ১৯৪২ – ৩০ মাৰ্চ, ২০০৮) এগৰাকীশৰণাৰ্থী আৰু কম্বোডিয়ান গণহত্যাৰ পৰা ৰক্ষা পোৱা এজন ফটো সাংবাদিক আছিল আৰু একাডেমী বঁটা বিজয়ী ছবি দ্য কিলিং ফিল্ডছৰ বিষয়বস্তু আছিল। ছবিখনত তেওঁৰ চৰিত্ৰটো প্ৰথমবাৰৰ বাবে অভিনেতা হাইং এছ এংগৰে অভিনয় কৰি ফুটাই তুলিছিল, যিয়ে তেওঁৰ অভিনয়ৰ বাবে শ্ৰেষ্ঠ সহযোগী অভিনেতাৰ একাডেমী বঁটা লাভ কৰিছিল।

উদ্ধৃতি

মই নিজকে ৰাজনীতিবিদ বা নায়ক বুলি নাভাবোঁ। মই এজন দূত। কম্বোডিয়া যদি জীয়াই থাকিব লাগে তেন্তে কম্বোডিয়াক বহু কণ্ঠৰ প্ৰয়োজন।
মোৰ জীৱনৰ এটা অংশ হৈছে জীৱন ৰক্ষা কৰা।

উৎস

শ্ৰেণী:কম্বোডিয়াৰ ব্যক্তি
শ্ৰেণী:সাংবাদিক
ললিত কুমাৰ বৰুৱা

ললিত কুমাৰ বৰুৱা অসমৰ এগৰাকী চিকিৎসক, সাহিত্যিক আৰু সমাজহিতৈষী ব্যক্তি আছিল। তেখেতৰ নিজৰ গ্ৰন্থ প্ৰকাশন আৰু ফাৰ্মাচী আছিল। বৰুৱাৰ প্ৰকাশনটোৰ নাম- ‘বিজয় প্ৰকাশ ভৱন’ আৰু ফাৰ্মাচীখনৰ নাম আছিল- ‘মাধৱদেৱ মেডিকেল হ’ল’। তেখেতেই নেতৃত্ব বহন কৰি নগাঁৱত হলধৰ ভূঞা সমন্বিতে শ্ৰীমন্ত শঙ্কৰ মিশ্যনৰ জন্ম দিয়ে। বৰুৱাৰ ‘ইলা ভনীটিলৈ মুকলি চিঠি’ শীৰ্ষক তিনিটা খণ্ডৰ যৌনবিজ্ঞান বিষয়ক গ্ৰন্থকেইখন ললিত কুমাৰ বৰুৱাৰ শ্ৰেষ্ঠ সাহিত্যকৃতি। তদুপৰি তেখেতে ইলা বৰুৱা ছদ্মনামতো সাহিত্য ৰচনা কৰিছিল।

প্ৰাৰম্ভিক জীৱন

তেখেতৰ জন্ম হয় ১৮৯০ চনৰ নৱেম্বৰ মাহৰ ২ তাৰিখে পুৰণি গুডাম অঞ্চলৰ কৰ্হালৰ চুকত। পিতৃৰ নাম বিজয়ৰাম বৰুৱা৷ ললিত কুমাৰ বৰুৱাৰ ভাতৃ-ভগ্নী ৬জন। তেওঁলোক হ’ল- প্ৰিয়বালা, সুশীল কুমাৰ, বিৰিঞ্চি কুমাৰ, ক্ষীৰোদ কুমাৰ লাবণ্য প্ৰভা আৰু প্ৰহ্লাদ কুমাৰ।

তেখেতে প্ৰাথমিক শিক্ষা গ্ৰহণ কৰে নগাওঁ জিলা মিডল ভাৰ্নেকুলাৰ স্কুলৰপৰা। এইখন বঙলা ভাষাৰ স্কুল আছিল। ১৯৯৯ চনত মেট্ৰিক পৰীক্ষাত অৱতীৰ্ণ হয়। প্ৰথম বছৰ পৰীক্ষাত অনুতীৰ্ণ হয় যদিও পৰৱৰ্তী বৰ্ষত তেখেতে পৰীক্ষাত উত্তীৰ্ণ হয়। ইয়াৰ পাছত তেখেতে ১৯২০ চনত ডিব্ৰুগড়স্থিত বেৰী হুৱাইট মেডিকেল স্কুলত পঢ়িবলৈ লয় আৰু ১৯২৪ চনত ডাক্টৰ ডিগ্ৰী লাভ কৰে। ১৯২৫ চনত তেখেতে লাইচেঞ্চিয়েট মেডিকেল প্ৰেকটিশ্যনাৰ হিচাপে কাম কৰিবলৈ আৰম্ভ কৰে।

পৰৱৰ্তী জীৱন

১৯২৭ চনত তেখেতৰ বিবাহ সম্পন্ন হয়। পত্নীৰ নাম কুসুম কুমাৰী। তেখেতে ১৯৫৫ চনত পোৱাল চন্দ্ৰ দুৱৰাৰ সৈতে ইউৰোপ ভ্ৰমণ কৰিবলৈ যাত্ৰা কৰে। তেখেতে নগাঁৱত মাধৱদেৱ মেডিকেল হ’ল নামেৰে এখন ফাৰ্মাচী খুলি কৰ্মজীৱনৰ আৰম্ভ কৰে। এইখনেই নগাঁৱৰ প্ৰথম ফাৰ্মেচী। তেখেতৰ মৃত্যু হয় ১৯৬০ চনৰ ২৭ জুনত।

ৰচনাৰাজি

স্বাস্থ্যৰ বিষয়ে আষাৰ চেৰেক কথা
মাতৃ-মংগল
শিশু-মংগল
প্ৰৱেশিকা স্বাস্থ্য বিজ্ঞান (এই গ্ৰন্থখন ১৯৩৮ চনত কলিকতা বিশ্ববিদ্যালয়ে মেট্ৰিকুলেশ্যন পৰীক্ষাৰ পাঠ্যপুথি হিচাপে স্বীকৃতি দিয়ে)
অহা মানুহ পিয়লত অসমীয়াৰ কৰ্তব্য (পুস্তিকা, ১৯৪০)
ইউৰোপৰ বাটত (১৯৫৬)
ইলা ভনীটিলৈ মুকলি চিঠি, তিনিটা খণ্ড
ককাইদেউলৈ মকুলি চিঠি (ইলা বৰুৱা ছদ্মনামত, ১৯৪৬)
প্ৰাথমিক প্ৰতিবিধান
চকুৰ ৰোগ আৰু তাৰ প্ৰতিকাৰ
যক্ষ্মাৰেগ আৰু তাৰ প্ৰতিকাৰ
সমাজ্য কল্যাণৰ ক-খ
ধাত্ৰী শিক্ষা
অসম আৰু অসমৰ সমস্যা
বিদ্ৰোহী অসম
গীতা প্ৰৱেশ
সন্তানৰ মনোবিকাশ
Whither Assam
মহাপুৰুষ মাধৱদেৱ
স্বামী বিবেকানন্দ
বাপুজীৰ আত্মকথা
দিল্লী ডায়েৰী (বাপুজীৰ প্ৰাৰ্থনা সভাৰ কথা)
ল’ৰাৰ জৱাহৰলাল
মহামুনি বুদ্ধ
শঙ্কৰদেৱৰ প্ৰতিচ্ছবি আমাক লাগেনে?

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অসমীয়া সাহিত্যিক
শ্ৰেণী:চিকিৎসাবিদ
এলান ৱাটছ

এলান উইলছন ৱাটছ (; ৬ জানুৱাৰী ১৯১৫ – ১৬ নৱেম্বৰ ১৯৭৩) এজন ইংৰাজ দাৰ্শনিক, লেখক, বক্তা আৰু তুলনামূলক ধৰ্মৰ বিশেষজ্ঞ আছিল।

উদ্ধৃতি

নিজকে সংজ্ঞায়িত কৰিবলৈ চেষ্টা কৰাটো নিজৰ দাঁত কামুৰিবলৈ চেষ্টা কৰাৰ দৰেই।
- লাইফ আলোচনীত উদ্ধৃত কৰা অনুসৰি (২১ এপ্ৰিল ১৯৬১)

মই কৈছো যে প্ৰায় সকলো মিথৰ আঁৰত লুকাভাকুৰ খেলৰ একেটা মৌলিক কাহিনী নিহিত হৈ আছে।
- দ্য টু হেণ্ডছ অৱ গড: দ্য মিথছ অৱ মেৰুত্ব (১৯৬৩), পৃ. ২৯

পৰিৱৰ্তনক বুজি পোৱাৰ একমাত্ৰ উপায় হ’ল ইয়াত নিজকে সম্পূৰ্ণৰূপে নিমজ্জিত কৰা, ইয়াৰ লগত আগবাঢ়ি যোৱা আৰু ইয়াৰ ছন্দত যোগ দিয়া।

- Alan Watts Quotes

যিসকলৰ বৰ্তমান সময়ত জীয়াই থকাৰ ক্ষমতা নাই তেওঁলোকে ভৱিষ্যতৰ কোনো অৰ্থপূৰ্ণ পৰিকল্পনা কৰিব নোৱাৰে।
- ৱাটছৰ উদ্ধৃতি

চিকিৎসকে তেওঁলোকৰ ৰোগীক মুক্তি দিবলৈ চেষ্টা কৰে—যদিও ধৰ্মগুৰুসকলে তেওঁলোকক ঔষধৰ প্ৰতি আকৃষ্ট কৰিবলৈ চেষ্টা কৰে যাতে তেওঁলোক গীৰ্জাৰ আসক্ত হৈ পৰে।
- Watts: Difference Between A Doctor & Clergyman

মই উপলব্ধি কৰিছো যে অতীত আৰু ভৱিষ্যত কেৱল ভ্ৰম—এইবোৰৰ অস্তিত্ব কেৱল বৰ্তমানত; আৰু এই বৰ্তমানটোৱেই একমাত্ৰ বাস্তৱ—যি আছে মাথোঁ এই বৰ্তমান।
- এলান ৱাটছৰ উদ্ধৃতি

শ্ৰেণী:মৃত ব্যক্তি
শ্ৰেণী:দাৰ্শনিক
শ্ৰেণী:লেখক
লেক্টিফেৰাছ নলী

লেক্টিফেৰাছ নলী হৈছে এনে নলী যিয়ে একত্ৰিত হৈ স্তনবৃন্তক স্তনগ্ৰন্থিৰ লোবুলৰ সৈতে সংযোগ কৰি এটা শাখাযুক্ত ব্যৱস্থা গঠন কৰে। লেক্ট’জেনেছিছ হ’লে হৰম’নৰ প্ৰভাৱত ডাক্টেল চিষ্টেমৰ কাষেৰে স্তনবৃন্তৰ আগলৈকে মসৃণ পেশীৰ সংকোচনৰ ক্ৰিয়াৰ ফলত গাখীৰ স্তনবৃন্তলৈ স্থানান্তৰিত হয়। ইহঁতক গেলেক্ট’ফ’ৰ, গেলেক্ট’ফ’ৰাছ নলী, স্তন নলী, স্তন নলী বা দুগ্ধ নলী বুলিও কোৱা হয়।

গাঁঠনি

লেক্টিফেৰাছ নলীবোৰ মাইঅ’এপিথেলিয়াল কোষৰ দ্বাৰা সমৰ্থিত স্তম্ভৰ দৰে এপিথেলিয়ামৰ দ্বাৰা আবৃত। ২০০৫ চনৰ আগতে এৰিঅ’লাৰ ভিতৰত লেক্টিফেৰাছ ডাক্টখন প্ৰসাৰিত হৈ লেক্টিফেৰাছ চাইনাছ গঠন হ’ব বুলি ভবা হৈছিল য’ত শিশুৰ স্তন্যপানৰ প্ৰক্ৰিয়াৰ মাজত গাখীৰ জমা হয়। কিন্তু বিগত অধ্যয়নত দেখা গৈছে যে এই নলীত লেক্টিফেৰাছ চাইনাছৰ অস্তিত্ব নাই।

কাৰ্য

গাখীৰ উৎপাদন, গাখীৰৰ স্থবিৰতা আৰু পুনৰ শোষণৰ মাজত ভাৰসাম্য ৰক্ষা কৰাত স্তম্ভৰ দৰে এপিথেলিয়ামে মূল ভূমিকা পালন কৰে। স্তম্ভৰ এপিথেলিয়ামৰ কোষবোৰে টান সংযোগ গঠন কৰে যিবোৰ হৰম’ন আৰু স্থানীয় কাৰক যেনে চাপ আৰু কেচিনৰ পৰিমাণৰ দ্বাৰা নিয়ন্ত্ৰিত হয়। টাইট জংচন বন্ধ কৰিবলৈ প্ৰ'লেক্টিন আৰু/বা প্লেচেণ্টাৰ লেক্ট'জেনৰ প্ৰয়োজন হয় আনহাতে প্ৰজেষ্টেৰন হৈছে জন্মৰ আগতে বন্ধ হোৱাত বাধা দিয়া মূল হৰম'ন।

ক্লিনিকেল গুৰুত্ব

স্তনৰোগৰ অধিকাংশই হয় লেক্টিফেৰাছ নলীৰ পৰা উৎপত্তি হয় নহয় ইয়াৰ লগত ঘনিষ্ঠ সম্পৰ্কিত। বিনাইন আৰু মাৰাত্মক ৰোগৰ প্ৰতি উচ্চ সংবেদনশীলতা আংশিকভাৱে চক্ৰীয় হৰম’ন বৃদ্ধিৰ উদ্দীপনাৰ ফলস্বৰূপ যাৰ ফলত কোষৰ উচ্চ পৰিৱৰ্তন আৰু দোষৰ সঞ্চয় আৰু জটিল হৰম’নৰ ভাৰসাম্যতা যি বিঘিনিৰ প্ৰতি অতি সংবেদনশীল।

স্তন কেন্সাৰৰ বেছিভাগেই ডাক্টাল এপিথেলিয়ামৰ পৰা উদ্ভৱ হয়।
ফিলোডছ টিউমাৰ আৰু স্তনৰ ইন্ট্ৰাডাক্টেল পেপিলোমা।
স্তনৰ নিঃসৰণৰ ভাৰসাম্যহীনতা আৰু নলীত পুনৰ শোষণৰ ফলত মাষ্টালজিয়া সঘনাই হয়।
সংক্ৰমণৰ সৈতে সংযুক্তভাৱে একে ধৰণৰ ব্যৱস্থাৰ দ্বাৰা সঘনাই হয়।
ডাক্ট এক্টেচিয়া ওপৰত উল্লেখ কৰা ধৰণৰ আৰু ওপৰত ওপৰত সোমাই থাকে।
লেক্টিফেৰাছ ডাক্টৰ ছাবএৰিঅ'লাৰ এবচেছ আৰু স্ক্ৱামাছ মেটাপ্লাছিয়া।
ফাইব্ৰ'চিষ্টিক স্তনৰ পৰিৱৰ্তন আৰু চিষ্টৰ উৎপত্তি লেক্টিফেৰাছ নলীৰ পৰা হোৱা বুলি ভবা হয়।

তথ্যসূত্ৰ

শ্ৰেণী:স্তনৰ শৰীৰস্থান
পাভ মাছ

পাভ মাছ (, বৈজ্ঞানিক নাম: Ompok pabo) siluridae পৰিয়ালৰ এবিধ সতেজ পানীৰ মাছ। এই মাছবিধ উত্তৰ-পূব ভাৰত, পাকিস্তান, বাংলাদেশ আৰু ম্যানমাৰত পোৱা যায়। ই মূলতঃ নদী, পুখুৰী, হ্ৰদ আদিত বাস কৰে। একোটা পাভ মাছ ২৫ ছে:মি: পৰ্যন্ত দীঘল হ'ব পাৰে। মাছবিধক আই ইউ চি এন ৰঙা তালিকাৰ সংকট আসন্ন প্ৰজাতি হিচাপে শ্ৰেণীভুক্ত কৰা হৈছে।

তথ্য সংগ্ৰহ

শ্ৰেণী:মাছ
২২ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

ঘটনাৱলী

১৯৫৬ - অষ্টেলিয়াৰ মেলবৰ্ণত ষোড়শ(১৬) সংখ্যক অলিম্পিক গেমছ আৰম্ভ।
১৯৯১ - আফ্ৰিকাৰ প্ৰথম ব্যক্তি হিচাপে ইজিপ্তৰ বোট্ৰাছ ঘালী, ৰাষ্ট্ৰসংঘৰ সচিব প্ৰধান হিচাপে নিৰ্বাচিত হয়।

জন্ম

১৮১৯ - জৰ্জ এলিয়ট, ইংৰাজ ঔপন্যাসিক, কবি, সাংবাদিক, অনুবাদক আৰু লেখিকা। প্ৰকৃত নাম মেৰী এন ইভান্স।
১৮৬৪ - ৰুখমাবাই, ভাৰতীয় চিকিৎসক আৰু নাৰীবাদী।
১৮৬৯ - আণ্ড্ৰে পউল গুলেইম গিদ, ফৰাচীৰ ঔপনাসিক ন’বেল বিজয়ী ঔপনাসিক।
১৮৮৪ - ছৈয়দ ছুলেইমান নাদবী, প্ৰখ্যাত পাকিস্তানী সাহিত্যিক৷
১৮৯২ - মীৰাবেন, ভাৰতীয় স্বাধীনতা সংগ্ৰামী, সমাজকৰ্মী আৰু পৰিৱেশবিদ। ১৯২০ চনত ইংলেণ্ডৰ ঘৰ এৰি মহাত্মা গান্ধীৰ নীতি আদৰ্শ গ্ৰহণ কৰি বাকীচোৱা জীৱন মানৱ জীৱনৰ বিকাশৰ বাবে কাম কৰে। ২০ জুলাই, ১৯৮২ চনত মীৰাবেনৰ মৃত্যু হয়।
১৯৩৯ - মূলায়েম সিং যাদৱ, ভাৰতীয় ৰাজনীতিবিদ, এজন সমাজতান্ত্ৰিক ব্যক্তি আৰু সমাজবাদী পাৰ্টিৰ প্ৰতিষ্ঠাপক। তেওঁ উত্তৰ প্ৰদেশৰ মুখ্যমন্ত্ৰী হিচাপে একেৰাহে তিনিটা কাৰ্যকাল পালন কৰিছিল আৰু ভাৰত চৰকাৰৰ প্ৰতিৰক্ষা মন্ত্ৰী(২৪ সংখ্যক) হিচাপেও কাৰ্যনিৰ্বাহ কৰিছিল। ১০ অক্টোবৰ, ২০২২ তাৰিখে মূলায়েম সিং যাদৱৰ মৃত্যু হয়।
১৯৪৮ - সৰোজ খান, হিন্দী চলচ্চিত্ৰ জগত বলীউডৰ প্ৰথম মহিলা নৃত্য পৰিচালক।
১৯৮৪ - স্কাৰলেট জ'হানছন, আমেৰিকান অভিনেত্ৰী, মডেল আৰু গায়িকা।

মৃত্যু

১৭৭৪ - ৰবাৰ্ট ক্লাইভ, ভাৰতৰ ব্ৰিটিছ প্ৰশাসক।
১৯৬৩ - জন ফিৎজাৰেল্ড কেনেডী, আমেৰিকান লেফটেনেণ্ট, ৰাজনীতিবিদ তথা আমেৰিকা যুক্তৰাষ্ট্ৰৰ ৩৫ সংখ্যক ৰাষ্ট্ৰপতি।
১৯৬৭ - তাৰা সিং, ভাৰতীয় শিখ ৰাজনীতিবিদ আৰু ধৰ্মীয় নেতা।
১৯৮৭ - হেমাংগ বিশ্বাস, লোক-সঙ্গীতজ্ঞ, কবি, অসম গণনাট্য সঙ্ঘৰ প্ৰতিষ্ঠাপক সম্পাদক৷ অসমীয়া আৰু বাংলা ভাষাৰ সমন্বয়ৰ সাঁকো গঢ়া গণশিল্পী হেমাঙ্গ বিশ্বাসৰ জন্ম হৈছিল ১৯১২ চনৰ ১৪ ডিচেম্বৰত ব্ৰিটিছ শাসিত ভাৰতৰ শ্ৰীহট্ট জিলাৰ মিৰাছী গাঁৱত(বৰ্তমানৰ বাংলাদেশ)।
২০০৬ - অসীমা চেটাৰ্জী, ভাৰতীয় জৈৱ ৰসায়ন বিজ্ঞানী।
২০১৬ - মঙ্গলমপল্লী বালামুৰলীকৃষ্ণ, কণ্ঠশিল্পী, সংগীতজ্ঞ, নেপথ্য গায়ক, সুৰকাৰ আৰু অভিনেতা। ১৯৭৮ চনত তেওঁক মাদ্ৰাজ মিউজিক একাডেমীৰ সংগীত কলানিধি বঁটা প্ৰদান কৰা হয়। তেওঁ দুবাৰকৈ ৰাষ্ট্ৰীয় চলচ্চিত্ৰ বঁটা লাভ কৰিছিল(১৯৭৫, ১৯৮৭)। ১৯৭৫ চনত সংগীত নাটক একাডেমী বঁটা, কলাৰ প্ৰতি তেওঁৰ অৱদানৰ বাবে ১৯৯১ চনত ভাৰতৰ দ্বিতীয় সৰ্বোচ্চ অসামৰিক সন্মান পদ্ম-বিভূষণ, ১৯৯৫ চনত ইউনেস্কোৰ পৰা মহাত্মা গান্ধী ৰূপৰ পদক লাভ কৰিছিল। তেখেত ৬ জুলাই, ১৯৩০ত জন্মগ্ৰহণ কৰিছিল।
২০১৭ - বিজু ফুকন, অসমীয়া চলচ্চিত্ৰ জগতৰ খ্যাতনামা অভিনেতা।

দিৱস

স্বাধীনতা দিৱস (লেবানন)। ১৯৪৩ চনৰ আজিৰ দিনটোতে লেবাননে ফ্ৰান্সৰ পৰা স্বাধীনতা লাভ কৰে।
শিক্ষক দিৱস (কষ্টা ৰিকা)।

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা
দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা
ব্ৰহ্মৰ্ষি

হিন্দু ধৰ্মত এজন ব্ৰহ্মৰ্ষি (ব্ৰহ্ম আৰু ঋষিৰ তৎপুৰুষ সমাসবদ্ধ শব্দ) ঋষিসকলৰ উচ্চতম স্থানৰ ঋষি। ব্ৰহ্মৰ অৰ্থ সম্পূৰ্ণৰূপে বুজি জ্ঞান লাভ কৰি জীৱনমুক্ত হৈ ব্ৰহ্মজ্ঞান নামৰ সৰ্বোচ্চ ঐশ্বৰিক জ্ঞান (সৰ্বজ্ঞান) পোৱা আৰু এই আত্মজ্ঞান লাভ কৰা ঋষিক ব্ৰহ্মৰ্ষি বোলে। ব্ৰহ্মৰ্ষিৰ মৃত্যু হ’লে তেওঁ পৰমমুক্তি লাভ কৰে আৰু সংসাৰৰ জন্ম-মৃত্যুৰ চক্ৰৰপৰা নিজকে মুক্ত কৰে।

ক্ৰম

ব্ৰহ্মৰ্ষিৰ শ্ৰেষ্ঠতম উপাধিটো বেদত প্ৰমাণিত নাছিল আৰু প্ৰথমে সংস্কৃত মহাকাব্যত দেখা যায়।

এই শ্ৰেণীবিভাজন অনুসৰি এজন ব্ৰহ্মৰ্ষি হৈছে ‘ব্ৰহ্মজ্ঞান’ নামেৰে জনাজাত ধৰ্ম আৰু আধ্যাত্মিক জ্ঞানৰ চূড়ান্ত জ্ঞান প্ৰাপ্ত। তেওঁৰ তলত মহৰ্ষি (মহান ঋষি) আছে।

ব্ৰহ্মৰ চিন্তাৰপৰা সৃষ্টি হোৱা সপ্তৰ্ষিসকল নিখুঁত ব্ৰহ্মৰ্ষি। পুৰাণত ক্ষমতা আৰু ধৰ্মপৰায়ণতাৰ ক্ষেত্ৰত দেৱতাৰ সমতুল্য বুলি প্ৰায়ে উল্লেখ কৰা হয়।

ভৃগু, অংগিৰস, অত্ৰি, বিশ্বামিত্ৰ, কাশ্যপ, বশিষ্ঠ আৰু শাণ্ডিল্য এই সাতগৰাকী ব্ৰহ্মৰ্ষি।

তথ্যসূত্ৰ

শ্ৰেণী:ঋষি
শ্ৰেণী:হিন্দু ধৰ্ম
স্কিজ'ফ্ৰেনিয়া

স্কিজ'ফ্ৰেনিয়া এক মানসিক ৰোগ যাৰ বৈশিষ্ট্য হৈছে সঘনাই বা একেৰাহে চাইক'চিছ হোৱা । প্ৰধান লক্ষণসমূহ হ’ল ভ্ৰম (সাধাৰণতে এনে মাত শুনা যি প্ৰকৃততে নাই), অস্বাভাৱিক বিশ্বাস আৰু অসংগঠিত চিন্তাধাৰা। আন লক্ষণসমূহ হ’ল সামাজিকভাৱে আঁতৰি যোৱা, আৰু আবেগহীন হোৱা। সাধাৰণতে লক্ষণসমূহ ক্ৰমান্বয়ে দেখা দিয়ে, ডেকা প্ৰাপ্তবয়স্ক কালৰ পৰা আৰম্ভ হয় আৰু বহু ক্ষেত্ৰত কেতিয়াও সমাধান নহয়। স্কিজ'ফ্ৰেনিয়া থকা বহুলোকৰ অন্যান্য বিকাৰ থকাও দেখা যায়, যেনে, নিচা যুক্ত দ্ৰব্য সেৱন, হতাশাজনক বিকাৰ, উদ্বেগজনক বিকাৰ, আৰু অ'চিডি (অব্ছেছিভ–কম্পলচিভ ডিছঅৰ্ডাৰ)। গুৰুতৰ ক্ষেত্ৰত, ৰোগীক চিকিৎসালয়ত ভৰ্তি কৰোৱা হ'ব পাৰে।

কাৰণসমূহ

এই বিকাৰ প্ৰায় ০.৫–১.০% জনসংখ্যাৰ জীৱনকালত ধৰা পৰে। আন এটা সূত্ৰৰ মতে, প্ৰায় ০.৩%ৰ পৰা ০.৭% লোকৰ জীৱনকালত স্কিজ'ফ্ৰেনিয়া ধৰা পৰে। ২০১৭ চনত আনুমানিকভাৱে ১১ লাখ নতুন ৰোগী আৰু ২০২২ চনত বিশ্বজুৰি মুঠ ২৪ নিযুত আক্ৰান্ত হৈছে। পুৰুষসকল বেছিকৈ আক্ৰান্ত হয় আৰু গড়ে ইয়াৰ আৰম্ভণি আগতেই হয়। স্কিজ'ফ্ৰেনিয়াৰ কাৰণসমূহৰ ভিতৰত জিন আৰু পৰিৱেশগত কাৰকসমূহো থাকিব পাৰে। জিনীয় কাৰকসমূহৰ ভিতৰত বিভিন্ন সাধাৰণ আৰু বিৰল জিনৰ ভিন্নতা অন্তৰ্ভুক্ত। সম্ভাৱ্য পৰিৱেশৰ কাৰকসমূহৰ ভিতৰত ডাঙৰ-দীঘল হোৱা, শৈশৱৰ প্ৰতিকূলতা, কৈশোৰ কালত ভাং সেৱন, সংক্ৰমণ, গৰ্ভাৱস্থাত ব্যক্তিৰমাতৃৰ বয়স, আৰু গৰ্ভাৱস্থাত মাতৃৰ দুৰ্বল পুষ্টি আদি।

লক্ষণ

ইয়াৰ লক্ষণবোৰৰ ভিতৰত আছে ভ্ৰম (সাধাৰণতে মাত শুনা), উদ্ভট চিন্তা, অলীক কিবা দেখা, অসঙ্গতিপূৰ্ণ কথা-বাৰ্তা, আৰু আনে শুনিব নোৱৰা কথাবোৰ শুনি পোৱা বুলি কোৱা। এই ৰোগত আক্ৰান্ত ব্যক্তি এজনে সামাজিক বা কৰ্মস্থানৰ অক্ষমতাজনিত অসুবিধাৰ সম্মুখীন হয়।

ইতিবাচক লক্ষণ

ইতিবাচক লক্ষণ হ’ল সেইবোৰ লক্ষণ যিবোৰ সাধাৰণতে অনুভৱ কৰা নহয়, কিন্তু স্কিজ’ফ্ৰেনিয়াৰ মানসিক ৰোগৰ সময়ত মানুহৰ ক্ষেত্ৰত দেখা যায়। ইয়াৰ ভিতৰত মোহ, ভ্ৰম আৰু অসংগঠিত চিন্তা আৰু বাক্য আদি অন্তৰ্ভুক্ত, যিবোৰ সাধাৰণতে মনোৰোগৰ প্ৰকাশ হিচাপে গণ্য কৰা হয়।
স্কিজোফ্ৰেনিয়া থকা লোকৰ 80% লোকৰ জীৱনকালৰ কোনো সময়ত ভ্ৰম হয় আৰু সচৰাচৰ শ্ৰৱণশক্তি (প্ৰায়ে কণ্ঠস্বৰ শুনা) অন্তৰ্ভুক্ত থাকে কিন্তু কেতিয়াবা সোৱাদ, দৃষ্টিশক্তি, গোন্ধ আৰু স্পৰ্শৰ আন যিকোনো অনুভূতি অন্তৰ্ভুক্ত থাকিব পাৰে। একাধিক ইন্দ্ৰিয়ৰ সৈতে জড়িত ভ্ৰমৰ সঘনতা কেৱল এটা ইন্দ্ৰিয়ৰ সৈতে জড়িত ভ্ৰমৰ হাৰৰ দুগুণ।
ভ্ৰম বা ভ্ৰান্তিবোৰ উদ্ভট বা অত্যাচাৰ প্ৰকৃতিৰ হয়। কেতিয়াবা আত্ম-অভিজ্ঞতাৰ বিকৃত ৰুপ হʼব পাৰে। এনে অনুভৱ যেনে নিজৰ চিন্তা বা অনুভূতিবোৰ প্ৰকৃততে নিজৰ নহয়,যেন চিন্তাবোৰ নিজৰ মনত সোমাই দিয়া হৈছে।

নেতিবাচক লক্ষণ

নেতিবাচক লক্ষণবোৰ হৈছে মূলতঃ স্বাভাৱিক আৱেগিক সঁহাৰিৰ অনুপস্থিতি, বা অন্যান্য চিন্তা প্ৰক্ৰিয়াৰ অনুপস্থিতি। নেতিবাচক লক্ষণবোৰৰ পাঁচটা স্বীকৃত ডমেইন হৈছে: সামান্য আৱেগ দেখুওৱা; এলোজিয়া – বাক-দৰিদ্ৰতা; আনহেডোনিয়া – আনন্দ অনুভৱ কৰিবলৈ অক্ষম;
অসামাজিকতা – সম্পৰ্ক গঠন কৰাৰ ইচ্ছাৰ অভাৱ, আৰু পৰিহাৰ – প্ৰেৰণা অভাৱ আৰু উদাসীনতা।

জ্ঞানশক্তিৰ লক্ষণসমূহ

]]ত প্ৰভাৱৰ মানচিত্ৰ। আটাইতকৈ অভাৱপূৰ্ণ এলেকাবোৰ গাঢ় গুলপীয়া ৰঙৰ হয়, আনহাতে আটাইতকৈ কম প্ৰভাৱ পৰা এলেকাবোৰ নীলা ৰঙৰ হয়।
আনুমানিকভাৱে স্কিজ’ফ্ৰেনিয়া ৰোগীৰ ৭০% লোকৰ জ্ঞানশক্তিৰ মন্থৰতা দেখা যায়, আৰু এইবোৰ আগতীয়া আৰু পলমকৈ আৰম্ভ হোৱা ৰোগত বেছিকৈ দেখা যায়। এইবোৰ প্ৰায়ে প্ৰড্ৰোমেল পৰ্যায়ত ৰোগ আৰম্ভ হোৱাৰ বহু আগতে স্পষ্ট হয়, আৰু কৈশোৰৰ আৰম্ভণিতে, বা শৈশৱত দেখা দিব পাৰে। প্ৰথম এপিচ’ড চাইক’ছিছত বেছি বেয়া হৈ পৰে কিন্তু তাৰ পিছত ভিত্তি স্তৰলৈ ঘূৰি আহে, আৰু ৰোগৰ সময়ছোৱাত মোটামুটি সুস্থিৰ হৈ থাকে।

ব্যৱস্থাপনা

ঔষধ

মানসিক আৰু সামাজিক হস্তক্ষেপ

তথ্যসূত্ৰ

শ্ৰেণী:মানসিক ৰোগ
খোদিয়াৰ

খোদিয়াৰ (ইংৰাজী: Khodiyar) ভাৰতৰ গুজৰাট আৰু ৰাজস্থান ৰাজ্যত পূজা কৰা এগৰাকী হিন্দু লোকদেৱী৷

কিংবদন্তি

শ্ৰী খোদিয়াৰমাতা আখ্যান

অষ্টম শতিকাৰ শেষৰ ফালে মৈত্ৰক সাম্ৰাজ্যৰ বল্লভীৰ ৰাজধানীৰ ওচৰত মামদিয়া গধৱী নামৰ এজন চাৰণ বাস কৰিছিল। ৰজাৰ লগত তেওঁৰ ঘনিষ্ঠ সম্পৰ্ক আছিল যদিও তেওঁৰ কোনো সন্তান নাছিল। ৰাজ্যৰ বণিকসকলে মামাদিয়াক ঈৰ্ষা কৰিছিল, সেয়েহে তেওঁলোকে ৰাজ পুৰোহিতক “বন্ধ্যা মানুহক দেখিলে নিজেও বন্ধ্যা হোৱাৰ আশংকা থাকে” বুলি ৰাণীক ক’বলৈ প্ৰৰোচিত কৰিলে। এইদৰে বুদ্ধি কৰি ৰাণী সহযোগত ৰজাৰ দ্বাৰা সেই লোকজনক ৰাজদৰবাৰৰ পৰা বহিষ্কাৰ কৰা হৈছিল।

তাৰ পিছত মামাদিয়াই দেশৰ প্ৰান্তৰত থকা এটা শিৱ মন্দিৰলৈ গৈ সন্তান লাভ কৰিবৰ বাবে উপবাস আৰু প্ৰাৰ্থনা কৰে। অষ্টম দিনৰ দিনা শিৱ আৱিৰ্ভাব হৈ মামাদিয়াক সাত কন্যা আৰু এজন পুত্ৰ প্ৰদান কৰে। কেইবাবছৰৰ পাছত ছোৱালীকেইজনীয়ে এটা পাহাৰত খেলি থাকোঁতে হঠাতে তেজৰ পিয়াহ আৰু ম’হৰ মাংসৰ খাবলৈ তীব্ৰ হেঁপাহ জাগে। ছোৱালীকেইজনীয়ে দৌৰি তললৈ নামি আহি আটাইতকৈ ডাঙৰ ম’হটোক মাৰি তাৰ মাংস আৰু তেজ খাবলৈ ধৰিলে। এইদৰে সেই ছোৱালীকেইজনীয় অধিক ম'হ খাবলৈ ধৰে আৰু লাহে লাহে কুখ্যাত হৈ পৰে।

তথ্য সংগ্ৰহ

শ্ৰেণী:হিন্দু দেৱী
ৰেজিয়া ৰহিমটুলা

ৰেজিয়া ৰহিমটুলা (ৰেজিয়া এ. কে. গুল-মহম্মদৰ জন্ম ১৯১৯ চনৰ ২৯ আগষ্টত বোম্বাইত; মৃত্যু ১৯৮৮ চনৰ ১৩ নৱেম্বৰত কৰাচীত) কৰাচীৰ শিশু চিকিৎসা জিন্না স্নাতকোত্তৰ চিকিৎসা কেন্দ্ৰৰ অধ্যক্ষ আছিল। ৰয়েল কলেজ অৱ ফিজিচিয়ানছ ফেল' হিচাপে নিৰ্বাচিত হোৱা তেওঁ প্ৰথম গৰাকী মহিলা আছিল।

শিক্ষা আৰু কৰ্মজীৱন

তেওঁ ১৯৪২ চনত গ্ৰাণ্ট মেডিকেল কলেজৰ পৰা স্নাতক ডিগ্ৰী লাভ কৰে আৰু তাৰ পাছত জে.জে. চিকিৎসালয়, বোম্বাইত ছয় মাহ ধৰি গৃহ চিকিৎসক হিচাপে কাম কৰে।

তাৰ পাছত তেওঁক আই.এম.এছ/এল.এ.এম.চি.-ত নিযুক্তি দিয়া হৈছিল।এ.এম.চি. আৰু এজন শ্ৰেণীৱদ্ধ চিকিৎসক হিচাপে কাৰ্য্যনিৰ্বাহ কৰা কাৰ্য্যবাহী মেজৰ পদৱীলৈ উন্নীত হৈছিল। ১৯৪৭ চনত উপমহাদেশৰ বিভাজনৰ পাছত তেওঁ আয়োগৰ পৰা পদত্যাগ কৰিছিল আৰু স্নাতকোত্তৰ অধ্যয়নৰ বাবে যুক্তৰাজ্যলৈ গৈছিল। তেওঁ ১৯৫১ চনত ডি.চি.এইচ. লণ্ডন লাভ কৰে আৰু তাৰ পিছত ১৯৫৩ চনত এম.আৰ.চি.পি. এডিনবাৰ্গ লাভ কৰিছিল। এই সময়ছোৱাত (১৯৬২) তেওঁ ফুলব্ৰাইট গ্ৰাণ্টৰ বাবে যোগ্যতা অৰ্জন কৰিছিল আৰু আমেৰিকা যুক্তৰাষ্ট্ৰৰ বাল্টিমোৰ জন্স হপকিন্স হেলেন টাউচিকৰ অধীনত পেডিয়াট্ৰিক কাৰ্ডিঅ'লজীৰ প্ৰশিক্ষণ লাভ কৰিছিল।

১৯৬৩ চনৰ শেষৰ ফালে ডাঃ ৰেজিয়াই জিন্না স্নাতকোত্তৰ চিকিৎসা কেন্দ্ৰ কৰাচীত শিশু চিকিৎসা বিজ্ঞানত নিযুক্তি লাভ কৰে।

প্ৰশংসা

শিশু আৰু শিশুৰ পুষ্টিৰ ওপৰত বিশদ অধ্যয়নৰ বাবে ৰেজিয়া ৰহিমতুলা এগৰাকী ‘মনত ৰখা শিক্ষয়িত্ৰী’ হিচাপে বিখ্যাত হৈছিল।

অধ্যাপক ৰহিমতুলাক মানৱতা আৰু সাধাৰণতে চিকিৎসা বৃত্তিৰ প্ৰতি কৰা কামৰ বাবে ‘ৰত্ন’ বুলি অভিহিত কৰা হৈছিল।

ব্যক্তিগত জীৱন

কৰাচীৰ বাহিৰত থকা এজন উকীলৰ সৈতে তেওঁৰ বিবাহ হৈছিল। তেওঁলোকৰ কোনো সন্তান নাছিল। কঠিন অসুস্থতাৰ অন্তত তেওঁৰ মৃত্যু হয়।

তেওঁৰ শহুৰেক হুসেনালি ৰহিমতুলা ব্ৰিটিছ ভাৰতৰ বম্বে প্ৰেচিডেন্সীৰ এগৰাকী সুপৰিচিত বিধায়ক আছিল।

বঁটা

পাকিস্তানৰ ৰাষ্ট্ৰপতিৰ দ্বাৰা পেডিয়াট্ৰিকছত অৱদানৰ বাবে স্বৰ্ণ পদক

তথ্যসূত্ৰ

শ্ৰেণী:চিকিৎসাবিদ
শ্ৰেণী:বিংশ শতিকাৰ ভাৰতীয় মহিলা বিজ্ঞানী
সত‍্যেন্দ্ৰ নাৰায়ণ চৌধুৰী

সত‍্যেন্দ্ৰ নাৰায়ণ চৌধুৰী অসমৰ এজন ৰেচম বি‍জ্ঞানী আৰু ডি.এচচি‍. ডিগ্ৰী পোৱা ভাৰতৰ প্ৰথমজন ৰেচম বি‍জ্ঞানী আৰু বি‍জ্ঞানত এই ডিগ্ৰী পোৱা অসমৰ প্ৰথমজন ব্যক্তি। সত‍্যেন্দ্ৰ নাৰায়ণ চৌধুৰীক Father of Muga বুলি অভিহিত কৰা হৈছে‍।

শৈক্ষিক পৰিক্ৰমা

সত‍্যেন্দ্ৰ নাৰায়ণ চৌধুৰীয়ে স্কুলীয়া শি‍ক্ষা ডিব্ৰুগড়ৰ গ্ৰাহাম বজাৰ এল.পি স্কুল আৰু ডিব্ৰুগড়ৰ চৰকাৰী ল'ৰা হাইস্কুলত গ্ৰহণ কৰিছিল।১৯৬৫ চনত কলিকতা বিশ্ববিদ্যালয়ৰ পৰা ডি.এচচি‍. ডিগ্ৰী লাভ কৰে। সত‍্যেন্দ্ৰ নাৰায়ণ চৌধুৰী হ'ল ডি.এচচি‍. ডিগ্ৰী পোৱা ভাৰতৰ প্ৰথমজন ৰেচম বি‍জ্ঞানী আৰু বি‍জ্ঞানত এই ডিগ্ৰী পোৱা অসমৰ প্ৰথমজন ব্যক্তি।

সন্মান লাভ

১৯৭৬ চনত ৰাষ্ট্ৰসংঘৰ Drug Abuse Control Programme (PNULAD) অধীনত লাওচৰ এৰী পলু পালনৰ পৰামৰ্শদাতা হিচাপে নিযুক্তি লাভ।
১৯৭৮ চনত ভাৰত চৰকাৰৰ প্ৰতিষ্ঠান উত্তৰ-পূব পৰিষদ (শ্বিলং)ৰ পৰামৰ্শদাতা হিচাপে নিযুক্তি লাভ।
২০০২ চনত ডিব্ৰুগড় বিশ্ববিদ্যালয়ৰ তৰফৰ পৰা সন্মানীয় ডক্টৰেট ডিগ্ৰী প্ৰদান।

প্ৰকাশিত গ্ৰন্থ

ইংৰাজী ভাষাত ৰচিত গ্ৰন্থসমূহ হ'ল-
Sericulture in Assam
Silkworm and its Culture
Eri Silk Industry
Muga Silk Industry
Mulberry Silk Industry
Non-Mulberry Sericulture in India
Reorientation of Sericulture in Assam
Silk and Sericulture
India's North East (Industrial Resources and Opportunities)
Drug and Narcotics
Horse and Civilization
Silkworm and Host Plants (A Biological Approach)
Technique of Research in Sericulture and Statistical Approach
Sericulture and Weaving (An Overview)
Food and Nutrition
Evolution of Mankind (Culture and Civilization)
Science, Technology and Society
Green Grub and Golden Glamour
Biology of Silkworms and Host Plants (Include systematics, genetics, cytology, embryology, physiology, biochemistry, pathology etc.)

অসমীয়া ভাষাত ৰচিত গ্ৰন্থসমূহ -
ৰিহা উদ্যোগ
এৰী মুগা পাট

তথ্যসূত্ৰ

শ্ৰেণী:অসমৰ বিজ্ঞানী
শ্ৰেণী:কুৰি শতিকাৰ ব্যক্তি
কামাখ্যা দেৱালয়ৰ দেৱলীয়াৰ লেখ

কামাখ্যা মন্দিৰৰ নিত্য-নৈমিত্তিক পূজা সেৱা প্ৰভৃতি সুকলমে চাবলৈ বৰফুকনে ভিন্ন স্তৰৰ লোক নিয়োগ কৰাৰ বহল তালিকা নাও বৈচা ফুকনৰ অসম বুৰঞ্জীত পোৱা যায়। তালিকাখন এনেধৰণৰ- বৰ দেউৰী( দেৱালয়ত পূজা কৰা ব্ৰাহ্মণ), সৰু দেউৰী (বৰ দেউৰী অনুপস্থিতিত পূজা কৰা বাপু) পৰিচালক (নৈবেদ্য সজাই দিয়া লোক), আঠপৰীয়া (দিনে ৰাতিয়ে আঠপৰ পহৰা দিয়া লোক), তেলী (তেল যোগনীয়াৰ), মালী (ফুল আৰু মালা যোগান ধৰোঁতা, ধোৱা (দেৱলায়ৰ কাপোৰ- কানি ধোৱা লোক), নাপিত (পুৰোহিত আৰু আন সকলৰ দাড়ি চুলি কটা লোক), কমাৰ (লোৰ যতন নিৰ্মাণ কৰা লোক), কুমাৰ (মাটিৰ সাজ বাচন যোগনীয়া), চমাৰ (চূন যোগনীয়া), কালীয়া (কালী বাদক), ঢুলীয়া (ঢোল বাদক), বলীকটীয়া (বলি কটা লোক), গায়ন (গায়ক), পাখৌ জিয়া গায়ন,নাচনিয়াৰ (নৃত্যত পাৰদৰ্শী জন), নেগেৰিয়া (নাগাৰা বজোৱা লোক), খাতোৱাল (দেৱালয়ৰ খাতত থাকি শস্য যগোৱা), বাৰি চোৱা (দেৱালয়ৰ বাৰীত উপহাৰ দ্ৰব্যৰ খেতি কৰা লোক), বেলি চোৱা (বেলি চাই পূজাৰ কাল নিৰ্ধাৰণ কৰা লোক), চাউল কৰা (চাউল বচা লোক), মলখু বচা (পূজাৰ মলখু চাউল বাছি দিয়া লোক), আৰু পানী তোলা (দেৱালয়ৰ বাবে পানী পুখুৰীৰ পৰা তুলি অনা লোক)।

তথ্য সংগ্ৰহ

শ্ৰেণী:অসমৰ সংস্কৃতি
টুলু ৱিকিপিডিয়া

টুলু ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ টুলু সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান প্ৰবন্ধ আছে।

পৰিসংখ্যা

চনত টুলু ৱিকিপিডিয়াৰ টা প্ৰবন্ধ, গৰাকী সম্পাদক, গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।

বাহ্যিক সংযোগ

টুলু ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ
শোভা গুৰ্টু

শোভা গুৰ্টু (; ১৯২৫–২০০৪) লঘু হিন্দুস্তানী শাস্ত্ৰীয় শৈলীৰ এগৰাকী ভাৰতীয় কণ্ঠশিল্পী আছিল। বিশুদ্ধ শাস্ত্ৰীয় শৈলীৰ ওপৰতো সমান আধিপত্য আছিল যদিও লঘু শাস্ত্ৰীয় সংগীতৰ দ্বাৰাহে তেওঁ খ্যাতি লাভ কৰিছিল। এটা সমৃদ্ধ কণ্ঠৰ বাবে তেওঁ থুমৰী ৰাণী হিচাপে পৰিচিত হৈছিল।

ব্যক্তিগত জীৱন

১৯২৫ চনত বেলগাঁওত (বৰ্তমান কৰ্ণাটকত) জন্মগ্ৰহণ কৰা ভানুমতী শিৰোদকাৰৰ মাতৃ মেনেকাবাই শিৰোদকাৰ এগৰাকী পেছাদাৰী নৃত্যশিল্পী আছিল। মেনাকাবাই জয়পুৰ-আত্ৰাউলি ঘৰানাৰ উস্তাদ আল্লাদিয়া খানৰ এগৰাকী গায়কী শিষ্যা আছিল। অতি কম বয়সৰ পৰাই শোভাই গুৰুৰ ওচৰত সংগীতৰ প্ৰশিক্ষণ গ্ৰহণ কৰিছিল।

শোভাই কাশ্মীৰী ব্ৰাহ্মণ পৰিয়াল এটাৰ বিশ্বনাথ গুৰ্টুৰ লগত বিবাহপাশত আবদ্ধ হয় আৰু শোভা গুৰ্টু নামেৰে পৰিচিত হয়। তেওঁৰ শহুৰেক পণ্ডিত নাৰায়ণ নাথ গুৰ্টু আছিল আৰক্ষীৰ এজন উচ্চ পদস্থ বিষয়া আৰু পণ্ডিত। লগতে তেওঁ চখ হিচাপে চেতাৰো বজাইছিল।[4] তেওঁ কেইবাবছৰ ধৰি বেলগাম জিলাত চাকৰি সূত্ৰে আছিল। এনেদৰেই শোভা আৰু বিশ্বনাথৰ চিনাকি হৈছিল। দম্পতীহালৰ ৰবি, ত্ৰিলোক আৰু নৰেন্দ্ৰ নামৰ তিনিজন পুত্ৰ সন্তান আছিল। তেওঁলোকৰ ডাঙৰ পুত্ৰ ৰবি গুৰ্টু আছিল ৰিদম বাদক। আন এজন পুত্ৰ ত্ৰিলোক গুৰ্টু বিখ্যাত পাৰ্কাচনিষ্ট।

কৰ্মজীৱন

যদিও শোভাৰ কোলহাপুৰৰ জয়পুৰ-আত্ৰাউলি ঘৰানাৰ প্ৰতিষ্ঠাপক উস্তাদ আল্লাদিয়া খানৰ কনিষ্ঠ পুত্ৰ উস্তাদ ভূৰজী খানৰ ওচৰত আনুষ্ঠানিক সংগীত প্ৰশিক্ষণ আৰম্ভ হৈছিল, তেতিয়া তেওঁ যথেষ্ঠ সৰু। শোভাৰ মাকেও এসময়ত উস্তাদ ভূৰজী খানৰ পৰা প্ৰশিক্ষণ গ্ৰহণ কৰিছিল। শোভাৰ প্ৰতিভা দেখি উস্তাদ ভূৰজী খানৰ পৰিয়াল যথেষ্ঠ আনন্দিত হয়। জয়পুৰ-আত্ৰাউলি ঘৰানাৰ লগত তেওঁৰ সম্পৰ্ক আৰু শক্তিশালী হয়, যেতিয়া তেওঁ উস্তাদ আল্লাদিয়া খানৰ ভতিজা উস্তাদ নত্থন খানৰ পৰা শিকিবলৈ লৈছিল।

শোভাই থুমৰি, দাদ্ৰা, কাজৰী, হৰি আদি অৰ্ধশাস্ত্ৰীয় সংগীত শৈলীত বিশেষজ্ঞতা লাভ কৰিছিল। অনায়াসে তেওঁৰ গায়নত বিশুদ্ধ শাস্ত্ৰীয় অংশ সংযোজন কৰিছিল, যাৰ ফলত এক নতুন শৈলীৰ সৃষ্টি হৈছিল। তেওঁ বেগম আখতাৰ খান আৰু বড়ে গুলাম আলী খানৰ দ্বাৰা প্ৰভাৱিত হৈছিল।

মাৰাঠী আৰু হিন্দী চিনেমাতো তেওঁ সংগীত পৰিবেশন কৰিছিল। নেপথ্য কণ্ঠশিল্পী হিচাপে কাম কৰা তেওঁৰ প্ৰথম ছবি কামাল আমৰোহীৰ পাকিজা (১৯৭২)। তাৰ পিছত কণ্ঠদান কৰে ফাগুনত (১৯৭৩); য'ত তেওঁ গাইছিল, ‘বেদৰ্দী বন গয়ে কোই যাও মানাও মোৰে চাইয়াঁ’। হিট ছবি মেঁই তুলসী তেৰে আংগন কীত গোৱা (১৯৭৮) ‘চাইয়াঁ ৰুথ গয়ে’ গীতটোৰ বাবে তেওঁ শ্ৰেষ্ঠ মহিলা কণ্ঠশিল্পীৰ ফিল্মফেয়াৰ বঁটাৰ বাবে মনোনয়ন লাভ কৰে। সামনা, লালমাটি আদি মাৰাঠী চলচ্চিত্ৰৰ বাবেও তেওঁ গীত গাইছিল। ১৯৭৯ চনত ‘দ্য গ্ৰামোফোন কোম্পানী অফ ইণ্ডিয়া’ই (EMI) তেওঁৰ প্ৰথম এলবাম এট হাৰ বেষ্ট... শ্বোভা গুৰ্টু প্ৰকাশ কৰে; যিটোক ১৯ শতিকাত গা কৰি উঠা পূৰ্বীয় উত্তৰ প্ৰদেশৰ (পূৰ্বী গায়কী) সংগীত পৰম্পৰাত উচ্চ স্তৰৰ ক্লাছিক ৰেকৰ্ডিং বুলি গণ্য কৰা হয়। শতিকা.

বঁটা আৰু সন্মান

সংগীত নাটক একাডেমী বঁটা (১৯৮৭)
পদ্মভূষণ (২০০২) লতা মংগেষকাৰ পুৰস্কাৰ
সাহু মহাৰাজ পুৰস্কাৰ
মহাৰাষ্ট্ৰ গৌৰৱ পুৰস্কাৰ

তথ্যউৎস

বাহ্যিক সংযোগ

Shobha Gurtu Website

শ্ৰেণী:পদ্মভূষণ বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতীয় সংগীতজ্ঞ
শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
শ্ৰেণী:মাৰাঠী চলচ্চিত্ৰৰ নেপথ্য কণ্ঠশিল্পী